આ અંગેની વિગત એવી છે કે લાંભા ગામ ઈન્દીરાનગર વિભાગ-ર માં રહેતા શહેજાદ સલીમખાન નામનો યુવક છુટક મજુરી કરી પોતાના પરિવારનું ભરણપોષણ કરે છે અને તે પોતે ભાડાના મકાનમાં રહે છે દેવરાજ એસ્ટેટના ગોડાઉનમાં તે મજુરીકામ પણ કરે છે. તા. ૧૩મીના રોજ રાતના ૮.૦૦ વાગ્યાની આસપાસ સહેજાદ તેના મિત્ર મનોજની સાથે શાહઆલમ જવા નીકળ્યો હતો અને ત્યાંથી કામ પતાવી બંને યુવાનો પરત ગણેશનગર ખાતે આવી પહોંચ્યા હતા ગણેશનગરમાં આવેલા પાનના ગલ્લા પર તેઓ સીગરેટ પીવા માટે ઉભા રહયા હતા અને ત્યાંજ બેઠા હતા.